
Quest Ve ri Sciani n, c sentii la soa storia, 
clic l'e quella de tutt i poverini 
Chi roba di milion quista la gloria; 
guaja, invece, a chi roba pocch quatt'ritt ! 


PERSONAGG 


La Rosa, portinara . 

La Scianna. 

Et. Scianin. 

La Gervasa. 

El Mago-Màgol. 

La Strìa Lussìa, soa miée . 

El Capp di Ratt. 

El Demòni de la Gola. 

El Re Ciappachelghè. 

La Regina. 

El Gran Camerlecaj del Re. 

El Capp Coeugh del Re. 

El Can de Dia, inquisitor fiscal . 

El Boja. 

Ratt - Cortigian - Besti feroci - Scianti - Soldaa, ecc. 


QUADER PRIMMO 

La Benedizion d’ona Mader!! 



SCENA I. 

La Rosa e La Scianna. 

La Rosa, portinara a San Caloss, 
guardée ben cossa la gà in scoss. 
La gà in scoss la soa scianna 
cont el pel longh ona spanna; (*) 


(*) Il lettore s'accorgerti agevolmente da sé, che i versi di questo Primo 
Quadro sono fatti a imitazione di quelli adoperati dai baiti, vale a dire senza 
legge metrica, non a regola d’arte. 

on pel negher e insci fin 
che l’è mej che nè on guantin! 

Che bella Scianna coi oeucc gris !... 

La portinara la ghe dis: 

« Scianna-scian netta, — sta quietta. 

« Ona notizia te vuj dà 
« che dev mett sottsóra la cà! 

* Doma adess 1’ è andada via, 

« te vist anch’ ti, la sura Lussìa . . . 

« Te set perchè l'è stada chi? 

« Perchè la voeur on gatt tò de ti ! » 

« Ah, Signor! » — la rispond la Scianna 
« Sta brutta veggia carampanna 
« la voeur donch nanch lassam sta 
« l’ultim gattin eh’ è restaa in cà? 

« On gattin — come el Scianin! 

« Insci allegher! — Insci bell! 

« Che 1’ è tutt negher, — cont dò steli 
« sora ai oeucc bianch come el latt, 
come l’è rar trovaj in di gatti 
In trii ann, che mi sont chi, 
t' hoo dàa tant gattitt de no dì . . . 
e tucc hin andàa de chi e de là! 
Quest chi 1’ è vanzaa doma ; . . . 
e mi speravi ch'el restass in cà, 
perchè ti te impromiss sto gattin 
duu di fa alla sura Ghittin : 


« 

« 

« 

« 

« 

« 

« 

« 

« quella che gà el mari magnan 
« e sta dessora al second pian . . . 

« Adess, se, invece, el va lontan anca lù, 
« 1’ è on dispiasè che me passarà pù I » 



Te finirée prest a desmentegatt, 
come, de solit, fan i gatti 

« Anca i omen, però, per diana, 

« fan l'istess » — la rispond la Scianna 
« e poeu dopo, sti malnatt, 

« el par che sien doma i gatti » 

La portinaia la repìa: 

« Sent: se mi el lassi portà via 
« sto Scianin de la nostra cà, 

« l’è per quell che te voo a cuntà: 

« La sora Lussìa col sò Màgol 
« (saran bàgol o minga bagoli) 

« ghan i stanz che in pienn de ratt, 

« e vorarissen ’vèggh on gatt 
« de qui) tai de razza bonna 
« com’hin i tò, la mia Miscionna. .. 

« Per el Scianin lee la m’ha dàa 
« tri bèj numer insci fàa 
« de vari on'ereditàa . . . 

« Quanto a ti, donca, o Miscionna, 

« diventand sdora la tua padronna, 

« te ghe guadagnet certament 
« de paccià mej che nè al present; 

« quanto al Scianin, el se troeuva on sit 
« dove el starà proppi politi 
« Ratt d’ogni sort; e, fornii i ratt, 

« tutti i dì el so bravo piatt 
« de ratàtoj de la cusinna ; . . . 

« e lor no mangen che robba finnal » 


La Scianna. 


L’ è on gran dolor, per mi, 1’ è vera ! 
ma on fioeu el dev fa carriera 1 


t 


La Portinara. 

Ben, adess damma sto tò fìoeu, 
che mi prepari el cavagnoeu ; . . . 
perchè, sul fà dt\Y A’ mmaria, 
vegnarann a portali via 1 . . . 

SCENA II. 

La Scianna poeti El Scianin. 

La Scianna. 

Gnao, gnao . . . Povera mi 1 
Me tocca de perd anca quest chi 1 
A nass sciano l'è on brutt destin ! . . . 
[damatici) 

Gnao, gnao . . . Scianin . . . Scianin . . . 
El Scianin 

[vegncnd de la cantina). 

Sont chi, mamma . . . 


La Scianna ( leccandel ). 

Ah, poer Scianin f 



El SdANIN. 

Mamma, lassom giugà col tò covin . . . 

La Scianna. 

Ah, poarin . . . Mèttet in genoeucc . . . 

Er. Scianin. 

Perchè te ghet i lagrim in di oeucc? 

La Scianna. 

Sent, Scianin: te deven porta via... 

El Scianin. 

Perchè ?... 

La Scianna. 

Te vet in cà de la sura Lussia . . . 
El Scianin 

(s’cioppand a piang ). 

Mi vuj no !.. . Mi vuj noi... 

La Scianna. 

L’è inutil sbatti 

Questa, pur tropp, l’c la sort di gatti 
Quand se nass poveritt, compagn de nun, 
bisogna vèss de tucc e de nissun !... 
Ingenoeugget, Scianin . . . 

(El Scianin el se ingenoeuggia — La Scunna la ghe dà 
la soa benedizioni). 

Va, . . . fatt onori 

Ah . . . la sarà Lussìa !... Car Signor, 
l’è el mè fioeu!... Vél raccomandi a vùl 
(olia man la ciappa El Scianin per el coppia e el le meli 
in d’on cavagnoeu). 

El Scianin (vosand). 

Ah . . . Mamma 1 . . . 


La Scianna (ghe ven inda). 

Forsi el vedaróo mai pù! 

QUADER II. 

La Cà del Mago Màgol e della Stria Lussìa. 



Là cà del Mago Màgol 
e de la Strìa Lussìa 
1’ è sbirolada e veggia, 
foeura de simmetria. 

I ratt ghe corren denter 
dal tecc alla cantina; 
dì e nott ballen, roséghen; 
dì e nott ghe fan tonnina. 

Del dì rampen sui tavoi, 
de nott ràmpen sui lett;... 
insonnma, paren diàvoi 
sti porchi marcadett! 

Ghè mai staa gatt ne trappol 
che je podess quiettà; 
sicché la Strìa e el Màgol 
ghan on inferno in cà. 

El sbraggia ben el Màgol: 

« Voglio comando e poss !... » 
I loder se ne impippen! 

Ghe salten finna addossi 

La Strìa, per faggh paura, 
la doperà la scoa; . , . 
e lor dove la mangia 
ghe poccen dent la eoa! 

Infìn, se sto disordin 
l’avess de seguita, 
la Strìa cont el Màgol 
no poden che scappà. 


QUADER IH. 

La Capitolazion di Ratt. 



Ma, apenna che el Scianin 1’ è entraa in fonzion, 
i robb han cambiàa ton. 

I ratt, in manch de quella, s’hin accort 
che gaveven de fà cont on gatt fort; 
e, cna nott, gatt e ratt 
han decis finalment de vegnì a patt. 

El Scianin el gà ditt : — « Car i mè ratt, 

« contra de mi l’è inutil a scombatt... 

« A vun, a vun, oppur a mucc, a mucc, 

« mi, in men d’on mes, ve fóo la peli a tucc! 
« Mi me rincrèss de quest, . . . vuj vèss sincer ; 
« ma, insomma, devi fà el mè dover . . . 

« E, segond mi, el mèj anmò el sarìa, 

« che tujessov su tucc e andassov via! » 

Sto patt l’è stila accettila. 

Ma, el Capp di Ratt, dopo de avell firmaa, 
l’ha rep'iàa: — « Car el me sur Scianin, 

« nun vemm via, giacché quest l’è el nost destiti 
« però, se lù el credess de resta chi 
« a fa el canonich, ch’el me creda a mi, 

« che el se inganna de bon, 

« e 1’ è, con tutt rispett, on gran mincion ! 

« El Màgol e la Strìa hin duu avarasc, 

« che, per fà danerasc, 

« se lassarissen squas morì de famm !... 

« Rosegand de la carta e del legnamm, 

« nun (suè'fda a tiralla sù per sù, 

« e fàa divers de lù) 

« se rìussiva a vivattà ancamò . . . 

« Ma lù carta nè legn ne mangia no . . . 

« Donca, — in premi del zelo che lù el gà 
« de desfesciaggh di poer ratt la cà, — 

« no el trovarà chi dent, in conclusion, 

« che el mezzo de creppà de borlazion ! » 

El Capp di Ratt, dopo ave insci parlila, 
intant che tucc piangeven, el gà fàa 
al Scianin ona bella riverenza, 
e l’ha dàa el gran segnai de la partenza. 

QUADER IV. 

La Partenza di Ratt. 



Ratt, Rattitt e Rattoni; Morigioeu 
e Orbitf, e Colmegnon, 
se inv'ien tutti cont in man el baston 
i mamm cont i bagài taccaa dedre'e; 



i man coi miee; 
i amis coi amis. 

Ratt ciccolatt o negher, bianch o gris, 
a vun, a duu, a cinqu, a sett, a vott, 
se inv'ien tucc. — Vun porta ona valis, 
quell’alter on bauli, quest chi on fagott 
e, intant che ognun se invia, 
se sent la litanìa 
di solit piagnisteri e di lament, 
che semper fà sentì la poera gent. 


QUADER V. 


La Profezia del Gran Capp di Ratt. 


Ah, el gaveva reson 
el Capp di Colmegnon ! 

El poer Scianin, in men de quindes dì, 
a furia de patì 

la famm, 1’ è staa ridott magher, distrutt, 
de pari nanch pu quell, tant l'era bruti! 
Alter che i ratàtoj de robba fìnna 
promiss in la cusinna! 

El Màgol e la Strìa, per fà danée, 
mangien appenna de podè sta in pe'e; 
e figureves donch se al pover Scian 
voeuren mollaggh anca on boccoli de pan ! 
Hin già trii o quatter dì 
ch’el gà bell pari lù, per fass capì, 
a traggh di grand mognad !... 

No ghe risponden che cont di pesciad ! 

Anzi ona volta lee, la vèggia Strìa, 

1’ ha ditt al Màgol : « Per economia , 

« adcss che ghè pii i ratt, 

« min podarissom minga mangia el gatt ? » 

A sti pardi, lù, subet — giuradinna ! — 
el Scianin l'è andàa a scondes in cantinna 
e 1’ ha giuràa de no moeuves de là, 
e de lassass creppà, 

puttost che ne borlaggh dent in la bocca 
al porco Màgol e alla soa lifrocca. 

Màgol-Magasc, 

che te poda s’ cioppà el petasc ! 

E tì, brutta Strìa, 
che te staghet cent’ann in agonìa! 

QUADER VI. 

E 1 Sogn del Scianin. 


Ona nott el poer Scianin 
el dormiva finalment 
in del bus d’on cantinin 
cont el venter pien de vent; 
ma el san tucc che i noster sogn 
van seconda ai nost bisogn, 
quasiché la Provvidenza, 
vorend minga fann sta senza, 
la ne daga indormentaa 
quell che voeurom dessedaa! 

Donch, se quei in sanquintin 
ghan, in sogn, pien el borsin ; 
se ghan caus i avvocatt 
e cunt giust i ragionatt; 
se i dottor ghan di malàa; 
se i tosann hin maridda; 
se i tradii de la morosa, 
indorment, ghe l’han in sposa; 
se i fìoeu ghan i bele'e, 
e i pigott a centenée: 

el Scianin, 1' è straevident, 
cont la borlazion eh’ el gà, 
eh’ el vedess, insci indorment, 
doma robba de magnà 1 



Chi ghe compar? — El Diavol de la gola ! 

El Diavol tentator, 

eh’ el voeur fà god in dona volta sola 
tutt i savori 

El diavol de quij tai, che voeur sènnà, 
disnà, fà colazion, 

mai desmett, cambià semper, e mai fà 
indigestion ! 

Lu el boffa sora ai oeucc al poer Scianin ; 
e el ghe dà l’illusion 
de vede comparì on luganeghin !... 

Alni . . . bon !... Ahn . . . bon 1 


Comparen, poeu, formagg, lard e pansciett, 
pollaster e cappon, 

e ogni sort de salamoi già tajàa a fett !... 

Ahn . . . bon ! ! . . . Ahn . . . bon ! ! 

Compar, dopo, on stuaa, cont on odor 
de mett i convulsion . . . 

E poeu un bell pèss coi squamm d’argent e d’or 
Ahn... bon!!!... Ahn... bon!!! 

E chissà finna a quand sta tentazion 
l’avariss seguitàa . . . 

Ma, tutt a on tratt, duu colp battuu al porton 
1’ han dessedàa. 

QUADER VII. 

El Messagg del Re. 



— « Chi l’è?... Chi l’è? » — « Ch’el céra, sur Dottor! ... » 

— a Ma, a st’ora ?... Lù chi 1’ è ?.. . » 

— a Mi sont el gran Camerlecaj d’onor 1 
« EI le dimanda el Re-Ciappachelghè ! » 

El salta el Mago-Màgol giò del lett: 

— a El Re ?.. . Russia, dov’ hin i mè calzett ?... 
a Cossa sarà success ?... Damm i calzon !... 

a La sarà poeu ancamò l’indigestion ! » 



26 — 


« Ehi, sur Dottor, ch’el faga prest, ch’el faga! » 

« Ma, in dove l’è el gilè, brutta lumaga? » 

« Andemm doncal » — « Sontchì!... Ah, marcadetta! 

Desmentegavi asquas la mia bacchetta ! » 

El Scianin 1’ ha sentii quell eh’ è success, 
e ghè vegnuu mò adess 
on penser : che la Cà 
del Re, essend la Cà de l’Abbondanza, 
andandegh, cert lù el podarà trova 
quajcoss de mett in panza . . . 

Sicché el ven foeura del sò cantinin, 
e, pian planin, — el cor 
alla gran Cort del Re-Ciappachelghè 
cont el Camerlecaj e col Dottori 

QUADER Vili. 

E1 consult e la ricetta del Mago-Màgol. 

E1 Màgol, finalment, 
in la sala del Re Tè rivàa dent; 
in dona sala granda, in dove el Re, 
coi oeucc tobis e cont la faccia smorta, 
col fà come de dì: « Che rompatorta ! » 
dal sò trono el guardava 
tutta la Cort radunada ai sò pè, 
che, per el gran rispett, no la fiadava! 
Profittand che nessun ghe fà attenzion, 
el Scianin el se scond in don canton. 

El Màgol. 

Coss’el gà, Soa Maestàa ?... 

El Re. 

Ghoo ancamò el mè solit màa! 
L’apetitt, le on mes giamo, 
mi sóo minga cossa el sia! 

Hoo tentàa de cascià giò 
ona quai golosaria ; . . . 
ma in la bocca la par stoppa. 

e in gola la se incroppa! 

Me ghe voeur, per digerì 
on boccon, trii o quatter dì! 

Sont al pont, che el nomm doma 
di mèj piatt el me fà ingossal 
Ah, dottor, per famm guarì 
ch’el me troeuva lù quaicossa, . . . 
altrimenti al popol mio 
dovrò daggh el gran dolor 
de vola, corpo de bio, 
in le braccia del Signor! » 


El Màgol. 


Caspiterina ! Casus gravis ! . . . Medico 
cura te ipsum et etiam dispeptico ! 
Pascia-golascia provocat colassum . . . 

Et ambulai malatus ad patrassum ! 

Galeno el gà reson !... — Ma, ante omnia, 
non debemus recurrere antimonia; 
sed metodus tentare naturalis 
sursum mittere stomacus regalis ! 

E chi, sperand anmò de dessedà 
l’apetitt de la Soa MaCstàa, 
el noster dottoron 1' ha incominciaa, 
come fasend on sforz, a menziona 
i pitanz pussée bonn e savorii: 

i tomates farsii ; 

el cavìal; l’ inguilla marinada; 

la busecca; i inciod; ona verzada; 

el ton coi remolazz 'penna cattaa; 

i fegatini; el rognon trifolàa; 

vitell tonné; ona bonna insalatina 

cont duu ovitt de mangiaggh el ross doma; 

on tord al sped; ona bella trottina 

cont oli, capper, pever, saa e limon, 

oppur cont quell’asée, insci bianch e bon, 

che, doma usmall, el guariss la gaina; 

i ostrich; el salamm cont el mellon; 

dò bei fett de giambon, 

finn, bianch e ross compagn d’ona bandera; 

i gamber cont l'ovèra; 

on risottin coi triffoi;... tucc, infin, 

quij mangia soprafìin, 

che, cont l’odor doma, 

fan torna viv i mort de cent ann fà ! 

Ma el Re el diseva, a tutta sta infilada, 

fasend semper i mocch : « Beh !... Beh !... Porcada ! » 

Finalment el nost Màgol l’ha sbraggiaa: 

« Sire, Sire,... ho trovaal 
« Se, in la soa gran bontaa, 

« come mi speri, el spetta 
« finna a doman mattina ai vundes or, 

« mi giuri de prontaggh ona polpetta 
« de mèttegh ona famm de sonadorl » 

A sto noram de polpetta, i oeucc del Re 
sberlusen come i jais, 

e el dis, piccand on pugnatton su on tavol : 

« Ona polpetta ? ? I !.. . Ah, diavol ! 

« Questa si . . . La vuj subet ! » 

El Màgol. 

Ghoo già ditt, 

che sta polpetta, per guarì el so mal, 
l’ha de vèss curativa-medical! 

Ghe voeur, donch, che mi studia la ricetta; 
e, se el sò Coeugh el le dev fà perfetta, 
almen, almen, ghe occór 
on quindes o vint or I 

Tutti. 

Scià la ricetta 
de la polpetta! 

De'ghela al coeugh! 

De'ghela al coeugh ! 

Fornèj e foeugh 
se pizzen tucc! 

Sù legna a mucc! 

Legna e carbon ! 

Sù caldaron, 
sù caldaritt, 
cassirolon, 
cassirolitt, 
coi manegon 

coi maneghitt! 

Foeura i boflitt! 

Boffa dessora ! 

Boffa dessott ! 

Che fora-fora I 
Che quarantott ! 

Vaga in malora 
anca l’ Erari 
per sto gran piatt 
straordinari ! 

E1 fatt de fatt 

1’ è : che el gran Re 

Ciappachelghè 

l’abbia de ave, 

doman mattina 

ai vundes or, 

la polpettina 

sora on piatt d'or !... 

Scià la ricetta 
de la polpetta! 

El Màgol el riflett un momentin 
e poeu el dà sta ricetta : 

« Recipe: ori’ Olivetta 
« che, al post de l’oss, la gabbia on trifolin 
« involtila in dò fett 
« da canna de cavrett. 

« Mett dent sto polpettin 

« in d’on ortolanin; 

« mett dent i ortolanin in d’on dordin ; 

« mett quest in del panscin d’ona quajetta, 
e la quajetta in d’ona pernisetta, 

« e la pernis in d’on fasan doràa, 

« che in del sciampagn primma el de v vèss lavda. 
« Sto fasan mettel dent in d’ on cappon ; 

« sto cappon mettel dent in d’on pollin; 

« sto pollin mettel dent in d’on ocon; 

« e sto ocon mettel dent in d’on porscell. 

« Poeu mett dent el porscell in d’on vitell ; 

« e sto vitell mettel dent in d’on boeu ; 

« e liga su tusscoss cont del ramett. 

« Dopo : Fà coeus carótol, veri;; fasoeu, 

« aj, scigóll, rosmarin, biedrav, ravett, 

« baggiann, sètter, tomates, erb'ion 
« e pomm de terra in d ona gran caldera , 

« cont dent on mila liter de barbera; 

« mett la caldera sora on gran fogon, 

« e butte gli, quand la buj, di peveron, 

« del timm, de la cannella, tanto sda, 

« e cent chili de % uccher raffinda; 

« e poeu traggh dent el boeu ligàa ben ben, 

« e làssel coeus on dodes or almen ! • 

« Quand sarà sugda sii el barberon, 

« tra via, sen^a paura, 

« tutta la toa verdura; 

« e, dopo, boeu, vi teli, porscell, ocon, 

« polliti, cappon fasan, 

« pernis, e quaja, e dord, e ortolan ; . . . 

« e serv, caldo fumante, el nisciorin: 

« che saran i dò fett 
« de carna de cavrett, 

« cont dentei' l' olivetta, 

« cont dent la trifoletta III... 

« Questa l' è la ricetta 
« de la regai polpetta !... 

« Però, per eseguilla, devom vèss 
« doma el Capp-Coeugh e mi ! 

« Doma se semm nun duu, poss garantì 
« che l’abbia de r'ièss ! 

« El Coeugh el darà i ordin necessari 
« a tutti i fornitor ; . . . ma doma nun 
<t farem coeus sto mangia straordinari . . . 

« E in la cusina dev vegniggh nissunj_» 

El Re el consent. — El Màgol, a cuu indree 
fasend di riverenz, el va in cusina. 

El Scianin, minga vist, el le pedina. 

Poeu el Re el va al cobbi; e la Cort anca lee 

QUADER IX. 

Quell che se ved e quell che no se ved. 


Tutta nott, — soia e sott, 
la cusina, a foeugh e fiamm, 
la someja a on fornason ! 

Tra la legna e tra el carbon 
a centenn de chilogrammi, 
tra dottor e barberon, 
boeu, vitell, etzelerà, 
chissà quanti palancon 
che 1’ Erari el dev paga! 

Oh, per quest, 1’ Erari el paga ! 
Ma el miraeoi, el portent, 

1’ è che, al solit, lù i e paga . . . 
ma i e paga per n'ient ! 

Per n'ient?.,. 

Ma com’ è ? 

Siemm alleni, 
fée piasè ! 

Bastarà 
dò paroll 
a spiega 
sto viamoll! 

E1 Mago el s' è accordàa 

col Capp-Coeugh ; c el Capp-Coeugh (no se discor!) 
el s’ è accordàa anca lù coi fornitor ! 

La legna, che va in fìamm, L è tutta . . . paja! 

El carbon . . . folla d ogni qualitaa ! 

E boeu, vitell, porscell, e tord, e quaja, 
e, insomma, tutt cl recipe ordinàa, 
se ridussen a on sacch de peli, sgonfiai 
e miss a buj in dona gran caldera, 
dove, invece de mettegh del barbera, 
gh’ è staa vojaa tutt la pesg ciorlina 
che i ost quell’ann gh’aveven in ca stina , . . 

Sicché, dei palaricon 

che Pantalon — poeu el dovarà paga, 

hin stia spenduu doma — pocch palanchett 

per compra voeunna de qui j tai polpett, 

che el nost Ceser Consono 

al so Orologg el fabbrica insci bonn! 

Settàa giò denanz al foeugh, 
rid el Màgol, rid el Coeugh 
per la bella irivenzion 
che ghe frutta i palancon. 
lnvoltada in don palpe'e, 
e sarada in don vestée, 
la polpetta 1’ è già 1: 
a speccià de comparì 
al cospett de Soà Maestàa 
al moment predestinàa. 


I 

Rid el Màgol, rid el Coeugh, 
settàa giò denanz al foeugh; 
e, lor sì, beven de bon 
on magnifìch bottelion 
de barbera straveggion; 
de quel tal, che, quand el Re 
el domanda se ghe n’ è, 
disen semper: « Caro lù, 

« Ne dispias . . . ma ghe n’ è pù ! » 

Intant, sconduu de sott d’on tavolon, 
el Scianin, che l’ha 'vist e el sà tusscoss, 
el dis in del sò coeur: « Che mond birboni 
« Che masnada de lader e baloss I . . . » 

Ma, cont sti filosofich riflession, 
ghe resta anmò semper la famm indoss; 
sicché el conclud che, in fin di fatti, quell 
che adess a lù ghe premm, l’è trà in castelli 

El sogn de prima; dopo, qui) piattitt 

che el Màgol l’ha ditt sù; poeu el ricetton, 

ghan guzzàa in tal manera l apetitt 

che el Scianin l’ha perduu fin la resoti... 

Senza accorges lù el medita on delitt 
pur de finilla cont la borlazion 1 . . . 

On delitt?... Nientemen ? . . . Che delitt l'è?... 
Quell de paccià la polpetta del Rei... 

QUADER X. 

E 1 D e 1 i 1 1. 

E1 dì 1’ è minga nancamò spontaa 
quand se dessèda Sua Maèstàa. 

— « E . . . insci ?» la ghe domanda la Regina. 

— « Me par de sta on poo mèj in stamattina 1 » 

— « Va là... torna a dormi 
« che l’ è minga anmò dì 1 » 

E1 Re el se volta; el se quietta; 
e, tirand on sospir, el dis: « Polpetta! » 

Però, ai vott or, el torna a dessedass. 

— « Ohe . . . come vaia ?» — « Me par de rinass ! 

« Stoo propri mèj !» — « Ben, dorma on'altra eretta ! » 
E el Re el cambia de fìanch disend: « Polpetta! » 

El derv i oeucc de capp vers i noeuv or. 

— « Voj, Regina, 1’ è tard !» — « Lassom quietta, 

« che alla mattina el sogn el var tant or! » 

E el Re el se volta, e el torna a dì : « Polpetta! » 

Ma, vers i des, tirandes in setton, 

Sòa Maestaa la scolta pù reson 
e la sbraggia: « Ghoo fammi Ah, marcadetta, 

« sono o non sono il Re?... 

« Olà !... Recate a me 
« la mia regai polpetta ! » 

Tutta ia Cort, che la stava a speccià 
sto gran moment dedre'e de l’antiport, 

'penna ia sent el Re sbraggià insci fort, 

’a se mett anca lee a sbragalà: 

« Polpa, potpéra, polpée sta polpetta! 

<( Polpée polpetta, che el gran Re le spetta ! » 


ora, dai, din-din, 

ghè tucc i campanei in movimenti 
ehi va, chi ven, chi sbuttonna el visin, 
ehi salta, chi va foeura c chi va dent... 
Ma la polpétta, intant, la riva ho! 

Sicch’ el Re, bestemmiami, pieu de dispetr, 
el salta giò del lett . . . 
la gà bell pari a tegnill la Regina;... 
lù, in camisa, el va drizz vers la cosina ! 



L’era già a mezza scala ; 
già el Capp-Coeugh, vestii in gala, 
sora on gran piate d'or fin, 
el ghe sporgeva al Re la soa polpetta 
quand, come ona sretta, 
tracch, se veci el Soianin 
saltà sul piati, rama ei boccon regai, 
e poeti sparì come el gavess i al ! 


Ah, Signor !... Che terrori 
Che moment che l’c stàal 
A dusent Damm d’onor 
Tutt a cn tratt ghe ven màa ! 
El Capp-Coeugh, vestii in gala, 
a on assalt tant birbo», 
el va già de la scala 
come el fuss on ballon ! 

Quei de sott vosen: « Ahi! » 





perchè el gà schisciàa i cai; 
per el gran fora-fora, 
vosen: « Ohi » quij dessora; 

Re -e Regina, svegnuu, 
vosen: « Ih! » tutt e duu! 

L’è on concert de lament... 

Nissun sa cossa fà . . . 

Doma vun, finalment, 
el se mett a sbraggià: 

« Alto là! Nient paura! 

« Cossa forcom?... Semra matt?... 
« Chi ghe voeur la Questura!... 

« Che se arresta sto gatti » 



& 

QUADER XI. 

La Corte d’Assise. 

E1 poer Scianin 1’ hin reussii a ciappà, 
e ghe faran adess, — el sò processi 
Quanti besti che el deven giudicà! 

Leopard e Volp, e Tigher e Pante'r, 
e Lóff, e Can boldocch, e Ors bianch e ner, 
Scimbi, Jènn e Serpent, 
e, insomma, tutti i besti, che hin pussée 
malign e violent 1 . . . 

Dedrée a sti besti riva poeu el vespée 
di testimoni contra al poer Scianin: 

Màgol e Coeugh e finna anca la Stria . . . 

E la gran cattabréga la se invia 
al Palazz de giustizia lì visin. 

— « Fee minga el martor, neh, el mè gatti . . . Guardate 
« che denter chi scherzare non si puoi 

« Vostra madre?... » — «LaScianna. » — «Scianna chìi? » 

— « Quella de san Calossl » — « Che etàa gavii? » 

— « Soo no! » 

Ma a stoo « Soo no » el Gran Can de Dia, 
settaa al so post de Inquisitor Fiscal, 
el dà foeura a sbotti come on' arpia 
in nomm de la giustizia e la moral: 

— « Com’è?!... Di besti gross e rispeltàa, 

« come hin quij de l’eccelso tribunal, 

« se faran mincionà de sto animai, 

« che 1’ ha robàa, . . . non solo, . . . ma robàa 
« nientemen che al Re-Ciappachelghè ? ! 

« L’è vora di fornirla!... Se lui stesso 
« l’è giamo reo confesso, 

«l’è inutil de discutt sora el misfatto . . . 

« che el vaga sulla fofca questo gatto 1 » 

Alla parola forca el poer Scianin 
el gà avuu on sgrisol finna in del covin; 
ma poeu, come succed ai disperda, 

1’ è andàa foeura di strasc e 1’ ha mognàa : 

— « Ah sì 1 Alla forca mi ! ? 

« Ben, . . . ghe andaroo ! Ma, prima, vuj parla 1 » 

— « Silenzio 1 » — « No ... vuj dì 

a che sont minga mi sol quanto al roba! 

« E che, se al Re mi ghoo robàa on boccon, 

« ghè de quij che ghe roben di milioni » 

— « Basta I . . . Silenzio !... A mort !... 

« Sulla forca ! » se mètten a sbraggià 
tutti i giudes in coro coi face smort. 

E1 voeur trass giò la gola el Can de Dia; 
e, in mezz ai testimoni, 
el Coeugh, el Màgol e la vèggia Stria, 
sbraggen pussée de tucc come demoni ! 

Mago, magasc, 

che te peda s’ cioppà el petasc ! 

Ti, vèggia Strìa, 

che te staghet cent’ann in agonia ! 

Ti, Can de Dia, 
che el nas el te boria via ! 

E ti, porco Coeugh, 
che te podet borlà in del foeugh ! 

Denanz a quella scenna, el poer Scianin 
el va in deliqui per el gran magon ; 
e allora duu mastin 
el porten via de pes anmò in preson. 

QUADER XII. 
Mader e Fioeu. 


Da ona part la tòr dove ghè sarda dent el Scianin. — Tecc de casasc intorna 
e mur de fortezza; el palazz reai in fond. — L’ è nolt. — Luna. 


El Scianin (in presoti). 

Gnao ! Gnao !... Pover’ a mi ! 

Quand vegnaroo foeura de chi, 
el sarà per andà a morì ! 

Ab, boja d’ona famm, 
che tir che te me'e fàa ! 

Ona Vós (de lontan). 

Scianin ! Scianin ! 

El Scianin. 

Chi 1’ è che m’ ha ciamda ? 
Asen che sont 1 Chi 1’ è che pò ciamamm ! 
Chi l e che anmò pò regordass de mi? 

De mi, poer disperda, 
nassuu per savè no come mangia, 
e sulla forca condannàa a morì 
perchè sont vorsuu andà 
a contra el mè destin ! 

La Vós (men de lontan ). 
Scianin I Sciani n ! 


El Scianin. 

Ma . . . Eppur. . . 

La Vós (de visiti). 

Scianin !... Scianin ! 

(La Scianna la compar sora on fece). 

El Scianin. 

Ah, questa 1’ è la vós de la mia mamma! 

O mamma, te set ti ? 

Te set ti che me damma? 

La Scianna. 

Si, el me tesor ! Sont mi ! 

Ah, Signor, ve ringrazi 1 L’hoo trovàa ! 

(la salta visiti al finestrin de la presoti del Scianin). 

El Scianin. 

Oh, mamma, el to Scianin l’han condannila! 
Doman saroo impiccàa! 

La Scianna. 

Tas! tas! Per caritaa! 

Strasciom no el coeur! . . . El soo! 

El Scianin. 

E t’è stia ditt 

Cossa l’é el mè delitt? 

La Scianna. 

Soo tutti... Ah, el mond l’è grammi 
El pussèe gran delitt l'è d’avèggh fammi 
I lader de milion 

hin trattàa cont i guanti ... Ma se on strascion 
el roba on ghell, ghe no de compassion 1 
A vèss la Scianna d’ona portinara 
per la via di giornai quaicoss se impara. 

E, in sti dì, n’ hoo sentii d'ogni color! 

Alter che on polpettin! 

Luganegh longh di mìa, e tucc d’or fin, 
hin quij che è staa sciampàa 

da sti lader, che a min ne dan del lader! 

Da sti lader, che, finna, in tra de lor 

(robb de mett in d’on quader!) 

se roben anca i gatt, 

disend: che i gatt robaa 

hin qui) che in pussee bon de ciappà i ratti 

El Scianin. 

Se la sura Lussìa la m’avess daa 
doma on boccon de pan, 
avariss no robaa 

e andariss no sulla forca doman? 

La Scianna. 

Ah, tira minga a mani 

Noi... Noi Te devet no morì, el mè Sciati! 

Finna de piscinin, 

mi t’ hoo giamo salvàa dò volt o tre 
perchè voreven tratt in d’on tombin ! 

Seri malada de sta natica in pè; . . . 
pur t’ hoo semper tolt su per el coppin, 
e t’ hoo sconduu che han poduù pu ciappatt. 
Adess che t’ hoo trovàa, voeuri salvatt! 

Ghoo giamo el mè progett . . . 

Ciao, Scianin 1 . . . Ciao !... Sta col coeur quiettl 

El Scianin (s’ cibppand a piang). 

Ah, mamma, mamma... No... Va minga vial 


La Scianna. 


Signor, ... se voo l’ è tutt per el to ben ! 

El Scianin. 

M’ han ligàa tanto curt a la cadenna, 
che poss moeuvem apenna!,.. 

Podessi fatt almen Tultim basili ! 

La Scianna. 

L’ultim?... Noi... Dì no insci, ch'el porta arila! 
A rivedèss, car el me poer velù! 

[La va via piang-end). 

El Scianin [vosand). 

Ah . . . mamma !... Dio !... La vedaróo mai pù ! 

QUADER XIII. 

La Battaglia de San Caloss. 

In San Caloss la cà l’è sora e sott. 

L’è già trii dì che se ved pù la Scianna! 

La Portinara la sta su de nott 
a speccialla; e la danna, 
pensand che, di cinqu numer giugàa al lott, 
n’ è vegnuu foeura nanca vun, per dia! 

Che podessen creppà Màgol e Strìa! 

I vesinn par che gabbien la scalmanila; 
e la sura Ghittin, 
squas come la fuss matta, 

1' ha mai finii de tira a man la Gatta 
e el so pover Scianin ! 

— « L’ è » — la dis — « che la gent l’è senza coeur! 

— « Chi senza coeur? » — repi'a la portinara. 

— « Lee per la prima! Lee! » — « Ehi, che l’impara 
« a tratta mèj !» — « E lee, quand che la voeur 

« che parla scett e nett, 

« che la mantègna quell che la impromett! » 

« Coss hoo impromiss? » — « Com’è?... L’è minga vera 
« Che sto Scianin l’era impromiss a mi? » 

E i vesinn: « Oh, quest sì 

« l’è vera!... E de negali no ghè manera! » 

— « Ma lee, la vcndarìa, 

« per cinqu numer del loti', daa da ona strìa, 

'i anca l’anima! » — « Ehi lee, la guarda ben 
« come la fà a parla! » 

— « Che doo quell che ghe ven ì » 

— « E che numeri... De quij che vegnarà 

« l’ann del mai! » — « Vegni no o vegnì sì, 

>< cossa ghe importa a lee? 

« Che la pensa putto-.! a sò mari! » 

— « A me mari??... Come el sariss a dì? j. 

— •( Se parli no pussc'e, 

'< che la ringrazia cl ciel ch’usi prudenza! » 

— « Ah, quand l’è insci, brutta veggiazza, senza 



A sto pont l’è daa foeuia el bulardée. 
Prima se sent on paff; 
dopo se sent o-i pon ; 


— 3 ' 


la portinara la branca ona scoa; 
la Ghita la va in casa a toeu on baston: 
e, insomma, chissà' quell che va a succed, 
quand se sent a vosà: « Ghè chi la Sciannal » 
E, di fatti, se ved 

* la gatta, cont i oeucc foeura ona spanna, 
salta in mezz ai zabett, e, cont la bocca, 
ciappà la portinara per la socca, 
e pocu tiralla... finna a tant, che lee 
la fìniss a capì de andaggh adree. 

QUADER XIV. 

E1 viagg de la Scianna e de la Portinara 



E va; va che te va; 
passa contrad e piazz, 
e pont, e ges, e cà, 
e portegli, e palazz; 
tutt dò hi n, finalment, 
foeura della cittaa. 

E, lì, passa torrent, 



e passa lagh, laghitt, 
paes e paesotf, 
fìumm grand e piscinitt, 
cassinn e cassinott; 
poeu ven montagn e bosch 
che no finissen pù . . . 

Ma el ciel el se fa foschi 
Che temporal ven sù! 


I ! 





QUADER XV. 

La Forca. 



L’era mattina appenna; otta mattina 
scura, col ciel quattaa de nivolon, 
quando el Boja, vestii in gran pompardina, 

1’ ha dessedda el Scianin in la soa preson; 
e, appenna l'è stda dent, — per complimcnt 
. el gà ditt: « Scià, ghe sèmm, brutto ladroni » 

Lù el piangeva . . . L’ han miss sul carretton, 
e subit s’è invida la procession. 

Ma, quand che l’è rivada 
dove la forca l’era preparada, 
saccorotto, ha dda giù ona tal tronada 
che tutti han ditt: « Fèmm presti » 

El Can de-Dia 

el Coeugh, el Màgol, la veggia Strìa 

ghe tegneven a lèg aneli la sentenza; 

ma el Boja l’ha sbraggida: « Se pò fan n senza! » 

e, in men che non se disa, al poer Scianin 
ghan miss intorna al coll on strafforzin . . . 


‘ — ; « Ah Mamma! Mamma! > — hin sta a 
i sò ultim pareli.. . E 1’ è restila 


fi 


.taccila su alla cordelta, 


;; cont i oeucc sbarattàa 
e copt foeura di dent tant de linguetta! 



M-rjproppi in quell moment, s’è scadenda 
cl tem potai; e giù tronad, tempesta, 
c acqua, c vent; e giò sajett a mucc! 

Coi fazzoiett i;i testa, 

Roja, Giudes, Soldaa, ghe la dan tucc . . . 
Quand, tutt a on tratt, la Scianna, saltand giò 
da ona pianta de fò, 

la mogna: « Ah, el me fioeu, sont chi a salvate » 



lare» 

El Coeugh, el Boja, el Màgol e la Strìa, 
e anca lù el Can-de-Dia, 
veden subir, difatt, 
la portinara, cont la foresetta, 
a tajà la cordetta 
che ten su el poer Scianin, 
e la Scianna a brancall per el coppin 
e daghen ona fetta . . . 

Tucc cinqu se metten per corregh adrée 
Ma s’ cioppa ona sajetta, 
che el par che spara on milion de 
E, de tutt cinqu quij porchi de 
resta doma cinqu muccilt de carboni 

